บุ๋มบิ๋ม เนื้อหอม สื่อรุมสัมภาษณ์เปิดใจ ก่อนลุยลีกอาชีพญี่ปุ่น
สื่อญี่ปุ่นให้ความสนใจ บุ๋มบิ๋ม ชัชชุอร โมกศรี นักตบลูกยางสาวไทย ที่เตรียมจะมาเล่นอาชีพให้ทีมพีเอฟยู บลูแคทส์ ในฤดูกาลนี้ รุมซักแบบละเอียดยิบ ระหว่างทีมไทยร่วมทำศึกวอลเลย์บอลหญิงชิงแชมป์โลก 2018 ที่แดนปลาดิบ โดย ชัชชุอร เผย ทราบข้อมูลจากรุ่นพี่ อรอุมา สิทธิรักษ์ ที่เคยมาเล่นแล้ว ว่าซ้อมหนักสุดๆ เตรียมตัวเตรียมใจไว้เรียบร้อย,วันที่ 2 ต.ค.61 สื่อมวลชนญี่ปุ่นให้ความสนใจ บุ๋มบิ๋ม ชัชชุอร โมกศรี นักตบลูกยางสาวไทยอนาคตไกล ที่เตรียมจะมาเล่นลีกอาชีพแดนปลาดิบให้ทีม พีเอฟยู บลูแคทส์ ในฤดูกาล 2018-19 โดยรุมซักถามถึงความพร้อมแบบละเอียดยิบ ระหว่างที่ทีมไทยมาร่วมทำศึกวอลเลย์บอลหญิงชิงแชมป์โลก 2018 ที่เมืองโกเบ อยู่ในเวลานี้,ชัชชุอรกล่าวว่า อย่างแรก การเล่นกับ พีเอฟยู บลูแคทส์ จะต้องเล่นตามระบบที่ทางทีมได้วางไว้ จะทำให้เต็มที่ที่สุด และจะเก็บเกี่ยวประสบการณ์เพื่อพัฒนาตนเองอยู่ตลอด ที่สำคัญจะนำเป็นประสบการณ์เพื่อไปเล่นให้กับทีมชาติไทยด้วย อีกอย่างได้ทราบข้อมูลจากรุ่นพี่ อรอุมา สิทธิรักษ์ ที่เคยมาเล่นในลีกอาชีพญี่ปุ่น 3 ฤดูกาล ว่า ลีกญี่ปุ่น ซ้อมหนักมากๆ ดังนั้นได้เตรียมพร้อมไว้ทุกอย่างแล้ว ทั้งความพร้อมด้านร่างกายและจิตใจ,สำหรับศึกชิงแชมป์โลกครั้งนี้ มีทั้งหมด 24 ทีมร่วมชิงชัย รอบแรกแบ่งออกเป็น 4 กลุ่ม กลุ่มละ 6 ทีม คัด 4 ทีมแรกของแต่ละกลุ่มเข้ารอบ 2 ทีมชาติไทยอยู่ร่วมกลุ่มซีกับสหรัฐอเมริกา, รัสเซีย, เกาหลีใต้, อาเซอร์ไบจาน และตรินิแดดแอนด์โตเบโก หลังจากทีมไทยประเดิมสนามชนะเกาหลีใต้ 3-2 เซต และแพ้รัสเซีย 2-3 เซต โปรแกรมนัดที่เหลือของสาวไทยมีดังนี้ วันที่ 2 ต.ค. ดวล ตรินิ–แดดแอนด์โตเบโก เวลา 14.10 น., วันที่ 3 ต.ค.พบ สหรัฐอเมริกา เวลา 17.20 น. และวันที่ 4 ต.ค. เจอ อาเซอร์ไบจาน เวลา 14.10 น. เวิร์คพอยท์ทีวีถ่ายทอดสด.
สื่อญี่ปุ่นให้ความสนใจ บุ๋มบิ๋ม ชัชชุอร โมกศรี นักตบลูกยางสาวไทย ที่เตรียมจะมาเล่นอาชีพให้ทีมพีเอฟยู บลูแคทส์ ในฤดูกาลนี้ รุมซักแบบละเอียดยิบระหว่างร่วมทำศึกวอลเลย์บอลหญิงชิงแชมป์โลก
บุ๋มบิ๋ม,ชัชชุอร โมกศรี,พีเอฟยู บลูแคทส์,วอลเลย์บอลลีกญี่ปุ่น,วอลเลย์บอลหญิงทีมชาติไทย